Foto: Dominic Lipinski/PA Google va Bing (Microsoft mahsuloti) qidiruv tizimlari Buyuk Britaniyadagi qidiruv tizimida qaroqchi kontentli saytlarni kamaytiradi. The Guardian ma’lumotiga ko‘ra, kompaniyalar Britaniya hukumati bilan shu mavzuda kelishuv imzolagan. AT-kompaniyalar tomonidan ko‘rilgan choralar qaroqchi film va musiqalar, shuningdek sport musobaqalarini noqonuniy translyatsiya qiluvchi saytlar qidiruvlarini qiyinlashtiradi. Bu texnik kompaniya va huquq egalari o‘rtasidagi birinchi shunday bitim. Kodeks 2017 yilning 1 iyunidan kuchga kiradi. Kodeks Britaniyaning Intellektual mulk boshqarmasi hamda Madaniyat, media va sport departamentining qo‘llab-quvvatlashi ostida AT-kompaniyalar va huquq egalari tomonidan ishlab chiqilgan. Yangi tashabbus bugungi kunda mamlakatda yo‘lga qo‘yilgan aksilqaroqchi chora-tadbirlar bilan parallel ravishda amalga oshiriladi.